**Všeobecne záväzné nariadenie obce Oravská Polhora o miestnom poplatku za komunálne odpady a drobné stavebné odpady**

**č. 3 /2021**

Obec Oravská Polhora v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len zákon č. 369/1990 Zb.) a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) vydáva toto Všeobecne záväzné nariadenie obce Oravská Polhora o miestnom poplatku za komunálne odpady a drobné stavebné odpady

PRVÁ ČASŤ

§ 1

**Úvodné ustanovenia**

Obecné zastupiteľstvo v Oravskej Polhore podľa § 6 a § 11 ods. 4 zákona č. 369/1990 Zb. rozhodlo, v nadväznosti na § 98 zákona, že Obec Oravská Polhora ako správca dane (ďalej len „správca dane“), zavádza s účinnosťou od 1. januára 2017:

**miestny poplatok za komunálne odpady a drobné stavebné odpady (ďalej len „poplatok“).**

DRUHÁ ČASŤ

§ 2

**Poplatok**

1. Poplatok sa platí za komunálne odpady a drobné stavebné odpady, ktoré vznikajú na území obce.

2. Ak ďalej nie je ustanovené inak, poplatok platí poplatník, ktorým je

1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha (ďalej len nehnuteľnosť)
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.
3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania

3. Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa ods. 2 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa ods. 2 písm. a) v obci trvalý pobyt alebo prechodný pobyt a súčasne je podľa ods. 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber v príslušnej časti obce.

4. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe

1. užíva priestory nehnuteľnosti vyhradené na prechodné ubytovanie v zariadení na to určenom
2. je hospitalizovaná v zariadení poskytujúcom služby zdravotnej starostlivosti
3. sa jej poskytuje sociálna služba v zariadení sociálnych služieb pobytovou formou
4. užíva z dôvodu plnenia povinnosti vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník
5. v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

5. Ak viacero poplatníkov podľa odseku 2 písm. a) žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je schopný na právne úkony v plnom rozsahu plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka povinná oznámiť obci.

TRETIA ČASŤ

§3

**Sadzba poplatku**

1. Sadzba poplatku podľa § 78 odst. 1 písm. b)

a/ fyzická osoba 0,055 €/osoba/deň

Výška poplatku sa určí ako súčin sadzby, počtu osôb a počtu kalendárnych dní, za ktoré sa určuje poplatok.

b/ fyzická osoba, ktorá užíva chatu, chalupu alebo dom na individuálnu rekreáciu

0,055 €/osoba/deň

Výška poplatku sa určí ako súčin sadzby, počtu osôb a počtu kalendárnych dní, za ktoré sa určuje poplatok.

2.Sadzba poplatku podľa § 78 odst. 2 písm. a)

Obec určuje množstvový spôsob zberu komunálneho odpadu pre právnické osoby a podnikateľov so stálou prevádzkarňou a určuje nasledovné sadzby pre jednotlivé typy nádob:

a) 0,024 €/liter pre nádobu 110 litrov KUKA kovovú

((dvojtýždňový vývoz 0,024 € x 110 l x 26 vývozov = 68,64 € /rok/1 nádoba)

(mesačný vývoz 0,024 € x 110 l x 12 vývozov = 31,68 € /rok/1 nádoba)

b) 0,024 €/liter pre nádobu 120 l KUKA plastovú

(dvojtýždňový vývoz 0,024 € x 120 l x 26 vývozov = 74,88 € /rok/1 nádoba)

(mesačný vývoz 0,024 € x 120 l x 12 vývozov = 34,56 € /rok/1 nádoba)

c) obec určuje sadzbu poplatku za jeden kilogram drobných stavebných odpadov bez

obsahu škodlivín na sumu „0,015 eur“ za kilogram týchto odpadov. Poplatok sa

platí na zbernom dvore pri odovzdaní odpadu.

d) obec určuje sadzu poplatku za objemný komunálny odpad uložený na zbernom dvore nad obmedzený objem 500 kg na jednu bytovú jednotku vo výške 0,050 € za jeden kilogram.

Výška poplatku sa určí ako súčin sadzby, objemu nádoby, frekvencie odvozov a počtu

nádob. Poplatník podľa sadzby ods. 2 má možnosť výberu smetnej nádoby z dvoch

druhov a to 110 l KUKA nádobu a 120 l KUKA nádobu. Poplatník podľa tohto

ustanovenia oznámi obci Oravská Polhora do 31.01. bežného roka na predpísanom

tlačive akú nádobu bude používať na vývoz odpadu, frekvenciu vývozu odpadu ako aj

počet nádob, ktoré bude používať na vývoz odpadu. (príloha č. 1 VZN)

3.Poplatok vyrubuje obec každoročne rozhodnutím na celé zdaňovacie obdobie. Vyrubený poplatok u fyzických osôb, právnických osôb a podnikateľov je splatný prostredníctvom dokladu SIPO, v hotovosti do pokladne obce alebo bezhotovostne na účet obce Oravská Polhora, ktorý je uvedený v rozhodnutí.

4.Poplatník je povinný v priebehu zdaňovacieho obdobia oznámiť obci vznik, zmenu a zánik poplatkovej povinnosti do 30 dní odo dňa keď tieto zmeny nastali.

5.Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach. Poplatková povinnosť zaniká dňom, ktorým zanikne táto skutočnosť.

ŠTVRTÁ ČASŤ

§4

**Vrátenie, zníženie a odpustenie poplatku**

1. Správca dane podľa § 82 zákona o miestnych daniach poplatok vráti, zníži alebo odpustí nasledovne:

a) v zmysle § 82 odst 1 obec vráti poplatok:

poplatníkovi v celej výške alebo v jeho pomernej časti, ktorému zanikla povinnosť platiť poplatok v priebehu zdaňovacieho obdobia a predloží nasledovné doklady

* oznámenie o zrušení prevádzkarne alebo pozastavení činnosti v prevádzkarni spolu s potvrdením
* oznámenie pri odsťahovaní sa z obce a zrušení trvalého pobytu v obci,
* oznámenie s potvrdením, že si splnil poplatkovú povinnosť v inej obci

( poplatníci s trvalým alebo prechodným pobytom v obci trvale žijúci v inej obci)

* oznámenie o úmrtí člena domácnosti, ktorú predloží osoba, ktorá prevzala na seba poplatkovú povinnosť za ostatných členov domácnosti alebo manželka (manžel) tejto osoby

b) v zmysle § 82 odst. 2 obec poplatok znížiak poplatník obci preukáže, že viac ako 90 dní v zdaňovacom období sa nezdržiava alebo sa nezdržiaval na území obce. Poplatník predloží tieto doklady

* študenti strednej a vysokej školy, ktorí sú súčasne ubytovaní na internátoch predložia potvrdenie o návšteve školy, príp. o ubytovaní v internáte **zníženie o 50%**
* občania pracujúci v zahraničí predložia fotokópiu pracovnej zmluvy **zníženie o 70%**
* občania trvalo žijúci v zahraničí, ktorí majú trvalý pobyt v obci predložia potvrdenie o pracovnej zmluve a potvrdenie o prechodnom alebo trvalom pobyte v zahraničí

**zníženie o 100 %**

* občania pracujúci na území SR predložia potvrdenie o zaplatení poplatku za komunálne odpady v mieste vykonávania pracovnej činnosti

**zníženie o 70%.**

c) v zmysle § 82 odst. 3 obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

2. Správca dane podľa § 83 zákona o miestnych daniach a miestnom poplatku za komunálne a drobné stavebné odpady zníži nasledovne:

v zmysle § 83odst 2 obec zníži poplatok:

poplatníkovi, ktorým je fyzická osoba staršia ako 65 rokov (ku 1.1. zdaňovacieho roka dosiahne vek 65 rokov) vo výške 50% z celej výšky poplatku v priebehu zdaňovacieho obdobia

PIATA ČASŤ

§5

**Spoločné záverečné ustanovenia**

1.Kontrolu dodržiavania tohto nariadenia vykonáva:

1. príslušná komisia obecného úradu
2. starosta obce
3. zamestnanci Obecného úradu v Oravskej Polhore

2.V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh tohto VZN č. 3/2021 o poplatku za komunálne odpady a drobné stavebné odpady na území obce Oravská Polhora zverejnený na úradnej tabuli obce Oravská Polhora a na internetovej stránke obce Oravská Polhora od 1.12.2021 do 31.12.2021.

3.Na tomto Všeobecne záväznom nariadení sa uznieslo Obecné zastupiteľstvo v Oravskej Polhore dňa 16.12.2021 a schválilo ho uznesením č..

4.VZN č. 3/2021 nadobúda účinnosť 15-tym dňom od jeho vyvesenia na úradnej tabuli obce, t.j. dňa **1.1.2022.**

5.Nadobudnutím účinnosti VZN č. 3/2021 sa zrušuje a nahrádza VZN obce Oravská Polhora č. 3/2016 o  miestnom poplatku za komunálne odpady a drobné stavebné odpady spolu s dopĺnkami.

6.VZN č. 3/2021 bude prístupné k nahliadnutiu po nadobudnutí účinnosti na obecnom úrade v Oravskej Polhore a na internetovej stránke obce Oravská Polhora.

Ing. Michal Strnál

starosta obce

Príloha č. 1

**Obecný úrad**

**029 47 Oravská Polhora**

**O z n á m e n i e**

Názov prevádzky:

IČO:

Adresa prevádzkarne v obci:

Adresa na doručovanie písomnosti:

týmto oznamujeme Obecnému úradu v Oravskej Polhore v zmysle VZN č. 3/2016 údaje potrebné k vývozu odpadu v roku 2021:

počet smetných nádob 110 l kovových:

počet smetných nádob 120 l plastových:

interval vývozu 2 x mesačne Áno Nie

1 x mesačne Áno Nie

Pečiatka a podpis

Príloha č. 2

**Obecný úrad**

**029 47 Oravská Polhora**

**O z n á m e n i e**

o vzniku, zmene, zániku poplatkovej povinnosti

Meno a priezvisko, titl.

Názov prevádzky (obchodné meno)..............................................................................................

Rodné číslo

IČO .............................................................................................

Adresa trvalého pobytu

Adresa prevádzkarne .............................................................................................

Ostatní členovia domácnosti

(Meno a priezvisko, dátum narodenia) ........................................................................................

.......................................................................................................................................................

.......................................................................................................................................................

Dátum vzniku, zmeny, zániku poplatkovej povinnosti ................................................................

Odôvodnenie ................................................................................................................................

Žiadosť o zníženie poplatku podľa § 82

(Meno a priezvisko člena domácnosti, dátum narodenia, dôvod zníženia poplatku)

.......................................................................................................................................................

.......................................................................................................................................................

.......................................................................................................................................................

V Oravskej Polhore................................ podpis